Barbi z Ekvádora
Volám sa Barbora a celý život ma volajú Barbi. Pochádzam z Košíc a už 8 rokov žijem v Andách na juhu Ekvádora. Dlho som tu učila angličtinu, ale keďže už vyše 10 rokov je jedlo a zdravé stravovanie mojou vášňou, s manželom sme sa pustili do môjho sna a otvorili sme si juice bar ktorý sa volá La Fresca. Už druhý rok tu pripravujeme litre džúsov a smoothies a ja pečiem celozrnné koláče. Jedna z najkrajších radostí v biznise, aj doma, je keď ľuďom chutí a sú spokojní. Keďže nám od otvorenia La Frescy pribudol náš synček, venujem sa jemu a naďalej pečiem doma. Milujem zbierať nové recepty, meniť ich podľa seba, tvoriť tak nové a deliť sa o ne. Ekvádor a jedlo v tejto krajine som si zamilovala a teším sa, že ho môžem vám na Slovensku trochu priblížiť. Dúfam že moje príspevky vás inšpirujú a budú pre vás prínosom.